Η **Ποδοσφαιρική Ομοσπονδία Κοσσυφοπεδίου** (αλβανικά: *Federata e Futbollit e Kosovës*, FFK, σερβικά: Фудбалски савез Косова / Fudbalski savez Kosova) είναι το όργανο διοίκησης του ποδοσφαίρου στο Κοσσυφοπέδιο. Εδρεύει στην Πρίστινα. Διοργανώνει τη ανώτατη κατηγορία του Κοσόβου, την πρώτη κατηγορία, τη δεύτερη κατηγορία, το Κύπελλο και το Σούπερ Καπ. Για το γυναικείο ποδόσφαιρο, η Ομοσπονδία διοργανώνει το πρωτάθλημα ποδοσφαίρου γυναικών, καθώς και το Κύπελλο. Η ομοσπονδία συντονίζει επίσης τις δραστηριότητες των εθνικών ομάδων ανδρών, γυναικών και νέων του Κοσσυφοπεδίου.

Ιστορία
-------

Στις 17 Φεβρουαρίου του 2008, το Κόσοβο διακήρυξε την ανεξαρτησία του από τη Σερβία. Ένας αριθμός κρατών, όπως η Γαλλία, οι Ηνωμένες Πολιτείες και το Ηνωμένο Βασίλειο αναγνώρισαν αμέσως το νέο κράτος. Άλλα, όπως η Σερβία, η Ρωσία και η Κίνα είναι έντονα αντίθετα στην ανεξαρτησία.

Στις 6 Μαΐου του 2008, το Κόσοβο υπέβαλε αίτηση για ένταξη του στη FIFA. «Είναι μια ιστορική στιγμή για τη χώρα μας. Ελπίζουμε να γίνει αποδεκτή», δήλωσε ο Φαντίλ Βόκρι, πρόεδρος της FFK. Τα θέματα που αφορούσαν το Κόσοβο συζητήθηκαν στο Συνέδριο της FIFA στη Ζυρίχη τον Οκτώβριο του 2008, όταν απορρίφθηκε η ένταξη του Κοσόβου στην FIFA, όπως και το δικαίωμα να μετέχει σε οποιουσδήποτε φιλικούς αγώνες, καθώς κρίθηκε ότι δεν συνάδει με το άρθρο 10 του καταστατικού της FIFA, το οποίο όριζε ότι μόνο «ένα ανεξάρτητο κράτος αναγνωρισμένο από τη διεθνή κοινότητα» μπορεί να προσχωρήσει στη FIFA. Η FIFA απέσυρε την εν λόγω απόφαση στις 22 Μαΐου του 2012, αναφέροντας ότι το Κόσοβο μπορεί να μετέχει με άλλα έθνη σε διεθνείς φιλικούς αγώνες, σύμφωνα με το άρθρο 79 του καταστατικού της FIFA. Η Ποδοσφαιρική Ομοσπονδία της Σερβίας διαμαρτυρήθηκε για την απόφαση της εκτελεστικής επιτροπής της FIFA καθώς όπως υποστήριξε «παραβιάζει κατάφωρα το καταστατικό της FIFA». Τρεις ημέρες αργότερα, η άδεια ανακλήθηκε από τη FIFA και η απόφαση καθυστέρησε μετά από πιέσεις από την Ποδοσφαιρική Ομοσπονδία της Σερβίας και το Μισέλ Πλατινί.

Το Σεπτέμβριο του 2012, ο αλβανός διεθνής Λορίκ Τσάνα, μαζί με τους ελβετούς διεθνείς Σερντάν Σακίρι, Γκρανίτ Τσάκα και Βαλόν Μπεχράμι (όλοι Κοσοβάροι αλβανικής καταγωγής) παρέδωσε μία επιστολή στον πρόεδρο της FIFA, Σεπ Μπλάτερ, ζητώντας του να επιτρέψει στην εθνική ομάδα του Κοσόβου να μετέχει σε φιλικούς αγώνες. Η επιστολή υπογράφηκε επίσης από οκτώ άλλους αλβανούς ποδοσφαιριστές, με καταγωγή από το Κόσοβο, τους Λορίκ Τσάνα, Αρμέντ Νταλίκου, Μερτζίμ Μαβράι, Σαμίρ Ουικάνι, Αλμπάν Μέχα, Μπουρίμ Κουκέλι, Ετρίτ Μπερίσα και Αχμέντ Γιανούζι. Σε μια συνεδρίαση που πραγματοποιήθηκε το Μάιο του 2012, η FIFA αποφάσισε να επιτρέψει τη συμμετοχή του σε φιλικούς αγώνες, μια απόφαση που αργότερα ανακάλεσε μετά από διαμαρτυρία που εξέδωσε η Ποδοσφαιρική Ομοσπονδία της Σερβίας. Μια νέα συνάντηση είχε προγραμματιστεί να πραγματοποιηθεί από τη FIFA στις 27 και 28 Σεπτεμβρίου στην οποία το ζήτημα του Κοσόβου ήταν και πάλι προγραμματισμένο να συζητηθεί, η οποίο στη συνέχεια αναβλήθηκε μέχρι το Δεκέμβριο.

Το Φεβρουάριο του 2013, η FIFA ανακοίνωσε ότι θα επέτρεπε στο Κόσοβο να αγωνίζεται ενάντια σε άλλα έθνη σε μη επίσημους αγώνες υπό την προϋπόθεση ότι δε θα εμφανίζει εθνικά σύμβολα. Εάν η FFK επιθυμούσε να διοργανώσει αγώνα της εθνικής ομάδας μέσα στην περιοχή του Κοσόβου, θα έπρεπε να ζητήσει άδεια από την Ποδοσφαιρική Ομοσπονδία της Σερβίας.

Οι Ποδοσφαιρικές Ομοσπονδίες της Σερβίας και του Κοσόβου συναντήθηκαν με τη FIFA στις 10 Ιανουαρίου του 2014, ούτως ώστε να συζητήσουν αν θα πρέπει να επιτραπεί στο Κόσοβο να διοργανώσει φιλικό αγώνα εναντίον άλλων ομοσπονδιών μελών της FIFA σε πλήρως διεθνές επίπεδο. Στις 13 Ιανουαρίου του 2014, η FIFA εξέδωσε δημόσια ανακοίνωση στην οποία αναφερόταν ότι το Κοσσυφοπέδιο θα πρέπει να επιτρέπεται να παίζουν Διεθνή Φιλικά κατά πλήρη μέλη της FIFA. Η FIFA υποστηρίζει ότι τα διακριτικά του Κοσόβου δε θα πρέπει να περιέχουν εθνικά σύμβολα, ούτε θα πρέπει να γίνεται ανάκρουση του εθνικού ύμνου. Η FIFA γνωστοποίησε επίσης ότι ενήργησε ως μεσάζων μεταξύ Σερβίας και Κοσόβου, ενώ το Κόσοβο θα πρέπει να προειδοποιεί 21 μέρες πριν την τέλεση αγώνα εφόσον αυτός είναι προγραμματισμένος να διεξαχθεί εντός της επικράτειας του Κοσόβου.

Ορισμένοι ποδοσφαιρικοί σύλλογοι, κυρίως από το βόρειο τμήμα του Κοσόβου, αρνούνται να πάρουν μέρος σε διοργανώσεις της FFK και αποτελούν μέρος της Ποδοσφαιρικής Ομοσπονδίας της Σερβίας. Στο τέταρτο επίπεδο των ποδοσφαιρικών πρωταθλημάτων της Σερβίας, σύλλογοι του Κοσόβου συμμετέχουν σε δύο πρωταθλήματα, στο πρωτάθλημα Ζώνης Μοράβα και στο Πρωτάθλημα Βορείου Κοσόβου.

Τον Σεπτέμβριο του 2015, η UEFA ανακοίνωσε ότι η αίτηση της FFK για ένταξη θα αποφασιζόταν το Μάιο του 2016. Το Μάιο του 2016, η FFK έγινε μέλος της UEFA μετά από μυστική ψηφοφορία στο 40ο τακτικό συνέδριο στη Βουδαπέστη. Έπειτα από την προσχώρηση στην UEFA, στις 13 Μαΐου του 2016, το Κόσοβο έγινε δεκτό στη FIFA κατά τη διάρκεια του 66ου συνεδρίου στο Μεξικό, με 141 ψήφους υπέρ και 23 κατά.

Λογότυπο
--------

* 2008–20182008–2018
* 2018–20222018–2022
* 2022-2022-

Σημειώσεις
----------

1. ↑  Το Κοσσυφοπέδιο αποτελεί αντικείμενο εδαφικής διαφοράς μεταξύ της Δημοκρατίας του Κοσσυφοπεδίου και της Δημοκρατίας της Σερβίας. Η Δημοκρατία του Κοσόβου ανακήρυξε μονομερώς την ανεξαρτησία της στις 17 Φεβρουαρίου του 2008, αλλά η Σερβία συνεχίζει να τη διεκδικεί ως μέρος του δικού της κυρίαρχου εδάφους. Οι δύο κυβερνήσεις άρχισαν να εξομαλύνουν τις σχέσεις τους το 2013, ως μέρος της συμφωνίας των Βρυξελλών. Το Κόσοβο έχει αναγνωριστεί ως ανεξάρτητο κράτος από 108 από τα 193 κράτη μέλη των Ηνωμένων Εθνών.

Παραπομπές
----------

1. ↑  «Kosovo recognition irritates Russia and China». 19 Φεβρουαρίου 2008. Αρχειοθετήθηκε από το πρωτότυπο στις 29 Οκτωβρίου 2013. Ανακτήθηκε στις 23 Ιουνίου 2016.
2. ↑  «FIFA's finances solid». *FIFA*. 2008-10-24. Αρχειοθετήθηκε από το πρωτότυπο στις 2008-10-26.. Ανακτήθηκε στις 2008-10-24.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 29 Οκτωβρίου 2014. Ανακτήθηκε στις 23 Ιουνίου 2016.
4. ↑  «FIFA ExCo makes reform progress and Audit and Compliance Committee appointment». *Media Release*. FIFA.com. 22 Μαΐου 2012. Αρχειοθετήθηκε από το πρωτότυπο στις 29 Οκτωβρίου 2014. Ανακτήθηκε στις 22 Μαΐου 2012.
5. ↑  «UEFA Chief Reacts to FIFA's Kosovo Decision». BalkanInsight.com. 23 Μαρτίου 2013. Ανακτήθηκε στις 16 Ιανουαρίου 2014.
6. ↑  Shqip, Gazeta (20 Σεπτεμβρίου 2012). «Shaqiri, Xhaka, Cana&Co. deklaratë për Kosovën në FIFA | Gazeta SHQIP Online». *gazeta-shqip.com*. Αρχειοθετήθηκε από το πρωτότυπο στις 1 Ιουνίου 2016. Ανακτήθηκε στις 18 Ιουνίου 2016.
7. ↑  «Cana, Šaćiri, Džaka i Behrami pisali Blateru zbog Kosova». Sportski žurnal. 21 Σεπτεμβρίου 2012. Αρχειοθετήθηκε από το πρωτότυπο στις 7 Μαρτίου 2016. Ανακτήθηκε στις 24 Σεπτεμβρίου 2012.
8. ↑  «Vokri: FIFA i UEFA imaju dvostruke standarde». Sportski žurnal. 2 Οκτωβρίου 2012. Αρχειοθετήθηκε από το πρωτότυπο στις 7 Μαρτίου 2016. Ανακτήθηκε στις 4 Οκτωβρίου 2012.
9. ↑  «FIFA Circular no.1342» (PDF). FIFA.com. 6 Φεβρουαρίου 2013. Αρχειοθετήθηκε από το πρωτότυπο (PDF) στις 5 Μαρτίου 2016. Ανακτήθηκε στις 23 Ιουνίου 2016.
10. ↑  «FIFA Circular no.1342» (PDF). FIFA.com. 6 Φεβρουαρίου 2013. Αρχειοθετήθηκε από το πρωτότυπο (PDF) στις 5 Μαρτίου 2016. Ανακτήθηκε στις 23 Ιουνίου 2016.
11. ↑  «FIFA Emergency Committee confirms friendly matches involving clubs and representative teams of Kosovo». FIFA.com. 13 Ιανουαρίου 2014. Αρχειοθετήθηκε από το πρωτότυπο στις 6 Οκτωβρίου 2014. Ανακτήθηκε στις 23 Ιουνίου 2016.
12. ↑  «Executive Committee's Malta decisions». UEFA.com. 18 Σεπτεμβρίου 2015.
13. ↑  «Football Federation of Kosovo joins UEFA». *UEFA.com*. 3 Μαΐου 2016. Αρχειοθετήθηκε από το πρωτότυπο στις 16 Σεπτεμβρίου 2016. Ανακτήθηκε στις 3 Μαΐου 2016.
14. ↑  «Zyrtare: Kosova pranohet në FIFA, jemi të barabartë me të gjitha vendet e botës - Telegrafi». *Telegrafi* (στα Αγγλικά). 13 Μαΐου 2016. Αρχειοθετήθηκε από το πρωτότυπο στις 14 Μαΐου 2016. Ανακτήθηκε στις 13 Μαΐου 2016.

Εξωτερικοί σύνδεσμοι
--------------------

* (Αλβανικά) Επίσημος ιστότοπος

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικές ομοσπονδίες ποδοσφαίρου της Ευρώπης (UEFA) |
| --- |
|  |
| Ενεργές | 
* Αγγλία
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βέλγιο
* Βόρεια Ιρλανδία
* Βόρεια Μακεδονία
* Βοσνία και Ερζεγοβίνη
* Βουλγαρία
* Γαλλία
* Γερμανία
* Γεωργία
* Γιβραλτάρ
* Δανία
* Ελβετία
* Ελλάδα
* Εσθονία
* Ιρλανδία
* Ισλανδία
* Ισπανία
* Ισραήλ
* Ιταλία
* Καζακστάν
* Κοσσυφοπέδιο
* Κροατία
* Κύπρος
* Λετονία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Νορβηγία
* Ολλανδία
* Ουαλία
* Ουγγαρία
* Πολωνία
* Πορτογαλία
* Ρουμανία
* Σερβία
* Σκωτία
* Σλοβακία
* Σλοβενία
* Σουηδία
* Τουρκία
* Τσεχία
* Νήσοι Φερόες
* Φινλανδία
 |
|  |
| Μέλη σε αναστολή, λόγω Ουκρανίας | 
* Λευκορωσία
* Ουκρανία
* Ρωσία
 |
|  |
| Δεν υφίστανται πλέον | 
* Ανατολική Γερμανία
* Γιουγκοσλαβία
* Ε.Σ.Σ.Δ.
* Σάαρλαντ
* Σερβία και Μαυροβούνιο
 |

 |

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Κόσοβο
 |

 |